BOSNA I HERCEGOVINA

FEDERACIJA BOSNE I HERCEGOVINE

TUZLANSKI KANTON

***OPĆINA DOBOJ ISTOK***

***OPĆINSKI NAČELNIK***

Broj: 0\_\_\_\_\_\_\_\_\_\_\_\_\_\_\_/12

Klokotnica, 04. 12..2012. godine

***Općinskom vijeću***

**INFORMACIJA O UPISU UČENIKA**

**U ŠKOLSKU 2012/2013 GODINU ZA OSNOVNE I SREDNJU ŠKOLU NA PODRUČJU OPĆINE DOBOJ ISTOK**

OBRAĐIVAČ: PREDLAGAČ:

Općinska služba za društvene djelatnosti, Općinski načelnik

Branilačko-invalidsku zaštitu i opću upravu

**INFORMACIJA O UPISU UČENIKA U ŠKOLSKU 2012/2013 GODINU ZA OSNOVNE I SREDNJU ŠKOLU NA PODRUČJU OPĆINE DOBOJ ISTOK**

Iako broj upisanih učenika iz godine u godinu opada, osnovne škole, kao i srednja škola sa područja općine Doboj Istok, ispunile su plan upisa učenika u prve razrede u školskoj 2012/13 godini.

Plan upisa učenika u prve razrede osnovnih škola uglavnom zavisi od broja djece na području naše općine, odnosno, od stepena nataliteta. U zadnjih nekoliko godina svjedoci smo da se broj učenika smanjuje upravo zbog smanjenog stepena nataliteta. Međutim, pohvalno je što se broj djece koja se nalaze u dobi kada trebaju krenuti u školu, a roditelji ih iz nekog razloga ne uključuju u program osnovnog obrazovanja, znatno smanjio, što zbog zakonskih odredbi, što zbog svjesnosti o potrebi obrazovanja.

U srednjoj školi situacija je nešto kompliciranija. Naime, broj djece koja se upisuju u prve razrede zavisi i od atraktivnosti zanimanja koje srednja škola može ponuditi svršenim osnovcima sa područja naše općine. Evidentan je problem odliva učenika u druge srednjoškolske centre upravo iz ovog razloga. Otvaranje novog smjera u srednjoj školi, odnosno, ukidanje nerentabilnog smjera povlači za sobom posljedice koje Mješovita srednja škola Doboj Istok ne može sama sanirati i u koju se trebaju uključiti svi relevantni subjekti, od resornog Ministarstva obrazovanja TK, Pedagoškog zavoda, pa do lokalne uprave.

U ovoj Informaciji dat je prikaz broja učenika upisanih u školsku 2012/2013 godinu, uz komparaciju stanja iz prethodnih školskih godina. Također, Općinska služba za društvene djelatnosti, branilačko-invalidsku zaštitu i opću upravu uradila je konkretne mjere i prijedloge školama, a posebno srednjoj školi, kako bi se na stručan i prihvatljiv način pristupilo problemu rješavanja pitanja opadanja broja učenika. Ovo je problem koji postaje alarmantan i ima direktan utjecaj na život i razvoj naše općine.

**OSNOVNA ŠKOLA „ KLOKOTNICA“**

Upis učenika u I razred za školsku 2012/13 godinu obavljen je 11.4.2012. godine. U ovoj školskoj godini upisano je 68 djece u I razred , od toga 40 djevojčica i 28 dječaka, a raspoređeni su u tri odjeljenja. Prema planu upisa za 2012/13 školsku godinu, broj stvarno upisane djece je manji za 15 učenika, što se jasno može vidjeti u narednoj tabeli gdje su prezentirani podaci o planovima upisa za šest školskih godina.

|  |  |  |  |  |  |  |
| --- | --- | --- | --- | --- | --- | --- |
| **O. Š. Klokotnica** | **Školska godina** | | | | | |
| **2009/10** | **2010/11** | **2011/12** | **2012/13** | **2013/14** | **2014/2015** |
| **Klokotnica** | 56 | 42 | 39 | 64 | 48 | 63 |
| **Stanić Rijeka** | 22 | 16 | 24 | 19 | 11 | 14 |
| **Ukupno** | **78** | **58** | **80** | **83** | **59** | **77** |

*Tabela 1: Plan upisa učenika za pet školskih godina – Osnovna škola „ Klokotnica“*

Osnovna škola „ Klokotnica“ u školsku 2012/13 godinu upisala je 68 učenika u prve rarede, od čega je u centralnu školu upisano 28, a u školu u Stanić Rijeci 25 učenika, a u Područnoj školi „ Dolić“ 15 učenika. Prema planu upisa za narednu školsku godinu, generalno gledano, broj učenika koji se budu upisali u prve razrede trebao bi biti nešto veći.

U narednu školsku godinu, dakle, 2013/14, broj učenika bi trebao biti manji u odnosu na ovu školsku godinu.

Plan upisa učenika urađen je od strane osnovne škole „ Klokotnica“, uz saradnju sa matičnim uredima Tuzla, Gračanica i Doboj Istok. Upisom u školsku 2012/2013 godinu obuhvaćena su djeca koja su rođena u periodu od 01.09.2005. do 01.09.2006. godine. Komisiju za upis učenika imenovalo je Nastavno vijeće, a članovi komisije su stručna lica iz oblasti razredne nastave i pedagogije. Upis je obavljen u aprilu 2012. godine, a testiranje u maju za centralnu i za područne škole.

Kako je već navedeno, u centralnoj školi upisano je 28 učenika, od čega 10 dječaka i 18 djevojčica. U područnoj školi „ Stanić Rijeka“ upisano je 25 učenika, odnosno, 13 dječaka i 12 djevojčica, dok je u područnoj školi „ Dolić“ upisano 15 učenika, od čega 5 dječaka i 10 djevojčica.

U školi je formirano tri odjeljenja prvh razreda, od toga jedan u centralnoj školi i po jedan u Stanić Rijeci i na Doliću.

I ove školske godine u OŠ“ Klokotnica“ idu i djeca iz Republike Srpske, povratnici u Hodžiće, Svjetliću i Suho Polje. Učenici iz Svjetliće odlaze u Doboj zbog nemogućnosti kupovine mjesečne karte. Problem odlaska djece u Doboj do sada nitko nije iznosio, zbog čega je neophodno pronaći način finansiranja prijevoza djece do škole, kako ne bi i dalje gubili učenike.

Menadžment škole je također primjetio da je materijalno stanje novoupisanih učenika u I razred dosta teško i da učenici dolaze iz porodica gdje u 23% slučajeva ne radi ni jedan roditelj, 61% učenika ima zaposlenog jednog roditelja, dok samo 12% učenika živi u porodici gdje oba roditelja rade.

OSNOVNA ŠKOLA „ BRIJESNICA“

Javna ustanova Osnovna škola „ Brijesnica“ u Brijesnici Velikoj, u 2012/13 školskoj godini upisala je u prve razrede 37 učenika, od toga 15 dječaka i 22 djevojčice učenici su raspoređeni u dva odjeljenja, jedno odjeljenje u Brijesnici Velikoj i jedno odjeljenje u Brijesnici Maloj. U centralnoj školi ( Brijesnica Velika) upisano je 21 učenika, odnosno, 6 dječaka i 15 djevojčica. U područnoj školi ( Brijesnica Mala) upisano je 16 učenika – 7 djevojčica i 9 dječaka.

MJEŠOVITA SREDNJA ŠKOLA DOBOJ ISTOK

Na osnovu opsežne analize i ankete sprovedene u svim završnim razredima osnovnih škola na području općine Doboj Istok i dijela općine Gračanica ( O.Š. „ Lukavica“ i O.Š. „ Stjepan Polje“), Nastavničko vijeće usvojilo je prijedlog da se u školskoj 2012/13 godini upiše četiri odjeljenja i to:

* Gimnazija – opći smjer;
* Ekonomska škola – zanimanje: ekonomski tehničar, finansijsko-računovodstveni smjer;
* Saobraćajna stručna škola – znimanje: vozač motornih vozila;
* Krojač;

Nešto veći interes učenici završnih razreda osnovne škole pokazali su za zanimanje frizera. Međutim, ukidanjem trgovinske škole, gubi se kontinuitet tog zanimanja. S druge strane, za uvođenje novog zanimanja – frizera, potrebno je obezbijediti uslove rada, a posebno uslove za praktičnu nastavu. U nastavku je dat brojčani prikaz upisanih učenika u prve razrede srednje škole po smjerovima.

|  |  |  |  |  |
| --- | --- | --- | --- | --- |
| **Odjeljenje** | **OBRAZOVNI PROFIL - ZANIMANJE** | **MUŠKO** | **ŽENSKO** | **UKUPNO** |
| **I-1** | Ekonomski tehničar | 8 | 21 | 29 |
| **I-2** | Opća gimnazija | 2 | 22 | 24 |
| **I-3** | Krojač | 3 | 15 | 18 |
| **I-4** | Vozač motornih vozila | 24 | 2 | 26 |
| **UKUPNO** |  | 37 | 60 | 97 |

*Tabela 2: Broj upisanih učenika u prvi razred srednje škole po profilima za 2012/2013. Školsku godinu.*

U školskoj 2011/12 godini, deveti razred osnovne škole završilo je svega 77 učenika sa područja cijele općine, zbog čega je i broj upisane djece u srednju školu znatno manji. Prema anketi koju menadžment MSŠ“ Doboj Istok“ provodi svake godine među učenicima završnih razreda u svim osnovnim školama najveći interes pokazan je za gimnaziju, ekonomsku i saobraćajnu struku, dok je jedan broj učenika pokazao interes i za zanimanje medicinskog tehničara. U narednoj tabeli dat je prikaz broja učenika u pojedinim školama gdje je anketa provedena.

|  |  |  |  |  |  |
| --- | --- | --- | --- | --- | --- |
| **Učenici OŠ. Će upisati sreednju školu u....?** | O.Š“ Klokotnica“ | O.Š. „ Brijesnica“ | O.Š. „ Lukavica“ | O.Š.“ Petar Kočić“ | **UKUPNO** |
| **Doboj Istok** | 31 | 10 | 6 | 4 | 51 |
| **Gračanica** | 13 | 7 | 18 | 12 | 50 |
| **Doboj** | 14 | - | - | 7 | 21 |
| **Negdje drugo** | 1 | 1 | 2 | - | 4 |

*Tabela 3. Broj učenika u osnovnim školama gdje je provedena anketa*

U nastavku su prezentirani rezultati ankete i broj učenika zainteresiranih za pojedino ponuđeno zanimanje.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **MSŠ „ Doboj Istok** | Opća gimnazija | Ekonomski teh. | Prehrambeni teh. | Elektrotehničar energetike | Mašinski teh. | Ugostiteljsko-turistički teh. | Vozač motornih vozila | krojač | trgovac | **ostalo** |
| **O.Š“ Klokotnica“** | 7 | 6 | 3 | - | - | - | 7 | 2 | 2 | 4 |
| **O.Š. „ Brijesnica“** | 1 | 2 | 4 | 2 | - | - | - | - | 1 | - |
| **O.Š. „ Lukavica“** | - | 3 | - | - | 1 | 1 | 1 | - | - | - |
| **O.Š.“ Petar Kočić“** | - | - | - | 1 | - | - | 1 | 2 | - | - |
| **UKUPNO** | 8 | 11 | 7 | 3 | 1 | 1 | 9 | 4 | 3 | 4 |

**PREPORUKE OPĆINSKE SLUŽBE ZA DRUŠTVENE DJELATNOSTI, BRANILAČKO-INVALIDSKU ZAŠTITU I OPĆU UPRAVU**

Nakon uvida i analize dosadašnji informacija i pojeidnačnih izvještaja škola o upisu učenika u novu školsku godinu, nadležna Općinska služba uočava da se broj djece drastično i kontinuirano smanjuje, a posebno u srednjoj školi, zbog čega preporučujemo:

* Zadnje tromjesečje školske godine raditi intenzivna anketiranja i prezentiranja srednjoškolskih obrazovnih profila u osmim razredima na području općine;
* Uraditi letak sa bitnim informaicjama za roditelje i odgovorom na pitanje zašto je bitno da se djeca upisuju u škole na području naše općine.
* U saradnji sa nadležnom općinskom službom na zvaničnoj web stranici, ali i na zvaničnom Facebook profilu općine i svih škola prezentirati uspjehe učenika i zanimljivosti kako bi se privuklo više učenika. Uključivanje novih medija u kampanju je neophodno, zato što se radi o generacijama koje su jako vezane za web i facebook.
* Organizirati „ dane otvorenih vrata“ za sve škole na kraju školske godine. Ova manifestacija treba biti namijenjena roditeljima, ali i osnovcima.
* Organizirati priredbe i sportska druženja srednjoškolaca i osnovaca.
* Stupiti u kontakt sa bivšim učenicima srednje škole u Doboj istoku koji su uspješno upisali, završili fakultet ili na drugi način postigli uspjeh i organizirati druženje sa osnovcima.

Broj: 0\_\_\_\_\_\_\_\_\_\_\_/12

Klokotnica, 4. 12..2012. godine

*OPĆINSKI NAČELNIK*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kemal Bratić